CELEX: 32014R0457
Language: lv
Date: 2014-04-29 00:00:00
Title: Komisijas Īstenošanas regula (ES) Nr. 457/2014 ( 2014. gada 29. aprīlis ) par atsevišķu preču klasifikāciju kombinētajā nomenklatūrā

6.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 133/35
            
         KOMISIJAS ĪSTENOŠANAS REGULA (ES) Nr. 457/2014
   (2014. gada 29. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādītajiem KN kodiem.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitāls elektronisks aparāts ar vienu augstas izšķirtspējas multimediju saskarnes (HDMI) ievades vietu un astoņām HDMI izvades vietām (tā sauktais “aktīvais HDMI sadalītājs”) korpusā, kura izmēri ir apm. 12 × 6 × 2 cm.
                              Tas darbojas saskaņā ar platjoslas digitālā satura aizsardzības (HDCP) protokolu un ar 5 V līdzstrāvu.
                              Aparātu izmanto, lai, nezaudējot kvalitāti, vienlaikus sadalītu vienu HDMI ievades signālu astoņos HDMI izvades signālos ar tādiem pašiem tehniskajiem raksturlielumiem kā sākotnējam ievades signālam.
                              Tas ļauj HDMI signālu, kas nāk no viena avota (piemēram, televizora pierīces), vienlaikus izplatīt vairākos aparātos (piemēram, televizoros).
                           
                        
               
                  8543 70 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8543, 8543 70 un 8543 70 90 aprakstu.
                  
                     HDMI sadalītājs nav aparāts pieslēgšanai pie elektriskajām ķēdēm vai elektroenerģijas sadales paneļa, jo tas sadala vienu ievades signālu astoņos izvades signālos un vienlaikus apstrādā HDCP protokolus. Tādēļ nav iespējama klasificēšana pozīcijā 8536 pie sadales kārbām vai pozīcijā 8537 pie elektrības sadalei paredzētām pultīm, paneļiem, konsolēm, stendiem, korpusiem un citām pamatnēm, kas aprīkotas ar diviem vai vairākiem pozīciju 8535. un 8536. aparātiem.
                  Tā kā aparātam ir individuāla funkcija, kura nav atsevišķi iekļauta kādā 85. nodaļas pozīcijā, tas ir klasificējams ar KN kodu 8543 70 90 pie speciālām elektriskām iekārtām, kas nav minētas vai iekļautas citur 85. nodaļā.
               
            
                  
                              2.
                           
                           
                              Digitāls elektronisks aparāts ar četrām augstas izšķirtspējas multimediju saskarnes (HDMI) ievades vietām, vienu HDMI izvades vietu un pogu ievades izvēlei (tā sauktais “aktīvais HDMI slēdzis”).
                              Tas iekļauj pastiprinātāju vāju signālu atjaunošanai, četras gaismas diodes izvēlētās ievades vietas norādīšanai un darbojas ar 5 V līdzstrāvu.
                              Aparāts pilnībā atbalsta 1080p video signālus ar datu pārraides ātrumu līdz 2,5 Gbps un darbojas saskaņā ar platjoslas digitālā satura aizsardzības (HDCP) protokolu.
                              Aparātu izmanto, lai izvēlētos vienu HDMI ievades vietu pieslēgšanai HDMI izvades vietai. Tas ļauj HDMI signālu izlasi no dažādiem avotiem (piemēram, DVD atskaņotāja, televizora pierīces) pievienot vienai ierīcei, piemēram, televizoram.
                           
                        
               
                  8543 70 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8543, 8543 70 un 8543 70 90 aprakstu.
                  
                     HDMI slēdzis nav aparāts pieslēgšanai pie elektriskajām ķēdēm vai elektroenerģijas sadales paneļa, jo tas pārslēdz (izvēlas) vienu HDMI ievades vietu pieslēgšanai pie HDMI izvades vietas, vienlaikus pastiprina signālu un apstrādā HDCP protokolus. Tādēļ nav iespējama klasificēšana pozīcijā 8536 pie slēdžiem vai pozīcijā 8537 pie elektrības sadalei paredzētām pultīm, paneļiem, konsolēm, stendiem, korpusiem un citām pamatnēm, kas aprīkotas ar diviem vai vairākiem pozīciju 8535. un 8536. aparātiem.
                  Tā kā aparātam ir individuāla funkcija, kura nav atsevišķi iekļauta kādā 85. nodaļas pozīcijā, tas ir klasificējams ar KN kodu 8543 70 90 pie speciālām elektriskām iekārtām, kas nav minētas vai iekļautas citur 85. nodaļā.
               
            
                  
                              3.
                           
                           
                              Digitāls elektronisks aparāts ar četrām augstas izšķirtspējas multimediju saskarnes (HDMI) ievades vietām un vienu HDMI izvades vietu (tā sauktais “pasīvais HDMI slēdzis”) korpusā, kura izmēri ir apm. 18 × 12 × 3 cm.
                              Tas iekļauj tā saukto “daudzpozīciju pārslēdzēju” ar četriem spiedpogas slēdžiem (viens katrai ievades vietai), kuri viens otram stingri piestiprināti. Izvēloties vienu ievades vietu, pārējie automātiski izslēdzas.
                              Aparātu izmanto, lai, nospiežot vienu no slēdžiem, izvēlētos vienu HDMI ievades vietu pieslēgšanai HDMI izvades vietai. Tas ļauj HDMI signālu izlasi no dažādiem avotiem (piemēram, DVD atskaņotāja, televizora pierīces) pievienot vienai ierīcei, piemēram, televizoram.
                           
                        
               
                  8536 50 80
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8536, 8536 50 un 8536 50 80 aprakstu.
                  Tā kā attiecīgajā brīdī aparātam tikai viens slēdzis savieno vienu ievades vietu ar izejas vietu, tas nav panelis elektroenerģijas sadalei. Tādēļ nav iespējama klasificēšana pozīcijā 8537 pie elektrības sadalei paredzētām pultīm, paneļiem, konsolēm, stendiem, korpusiem un citām pamatnēm, kas aprīkotas ar diviem vai vairākiem pozīciju 8535. un 8536. aparātiem.
                  Tā kā aparāts veic tikai pārslēgšanu, kas ir 85. nodaļas pozīcijā minēta speciāla elektriska funkcija, tas ir klasificējams ar KN kodu 8536 50 80 pie citādiem slēdžiem.